**Anexa**

**La Hot. Nr...............................**

**Consiliul Judeţean Argeş Primăria municipiului**

**Piteşti**

**Nr…………../…………………… Nr……………/………………**

**Direcţia Generală de Asistenţă Socială O.N. ASCHFR**

**şi Protecţia Copilului**

**Nr. ............../............................. Nr……………/………………**

**ASCHFR Filiala Argeş**

**Nr. .............../............................**

**CONVENŢIE DE PARTENERIAT**

**CAPITOLUL I. PĂRŢILE**

**Art.1.** Prezenta convenţie de colaborare s-a încheiat între:

**Consiliul Judeţean ARGEŞ** (numit în continuare « Consiliul ») cu sediul în municipiul Piteşti, Piaţa Vasile Milea nr.1, judeţul Argeş, reprezentat prin Grigore Florin TECĂU, în calitate de Preşedinte,

**Direcţia Generală de Asistenţă Socială şi Protecţia Copilului Argeş** (numită în continuare « Direcţia »), cu sediul în municipiul Piteşti, Calea Drăgăşani nr. 8, judeţul Argeş, reprezentată prin Adrian MACOVEI, în calitate de Director general,

**Primăria municipiului Piteşti** (numită în continuare «Primăria»), cu sediul în municipiul Piteşti, str. Victoriei, nr. 24, judeţul Argeş, reprezentată prin Cornel Constantin IONICĂ, în calitate de Viceprimar,

**Organizaţia Naţională a Asociaţiei de Sprijin a Copiilor cu Handicap Fizic România** (numită în continuare «Organizaţia Naţională») cu sediul în Bucureşti, str. G-ral Haralambie, nr.36, sector 4, reprezentată prin Ion TOLOŞ, în calitate de Preşedinte,

şi

**Asociaţia de Sprijin a Copiilor cu Handicap Fizic din România** – Filiala Argeş (numită în continuare « Asociaţia »), cu sediul în municipiul Piteşti, str. Găvana III, Bl. B1, Sc.A, Ap.1, judeţul Argeş, reprezentată prin Ion TOLOŞ, în calitate de Preşedinte si Adrian POPESCU, în calitate de Preşedinte executiv.

**CAPITOLUL II. OBIECTUL CONVENŢIEI**

**Art.2** Obiectul Convenţiei îl constituie stabilirea cadrului de colaborare între părţi pentru funcţionarea “Atelierului pentru reparaţii şi distribuţii gratuite de dispozitive medicale necesare locomoţiei”. Atelierul va furniza servicii de reparaţii fotolii rulante, cadre de mers, cârje, montare mână curentă etc. pentru persoanele cu handicap fizic, în conformitate cu prevederile Legii nr. 272/2004 privind protecţia şi promovarea drepturilor copilului, Legii nr. 292/2011 a asistenţei sociale şi a Legii nr. 215/2001 privind administraţia publică locală, cu modificările şi completările ulterioare.

**CAPITOLUL III. OBLIGAŢIILE PĂRŢILOR**

**Art. 3. Obligaţiile Consiliului**

Consiliul Judeţean Argeş asigură prin Direcţia Generală de Asistenţă Socială şi Protecţia Copilului Argeş plata corespunzătoare:

- cheltuielilor de transport organizat de Asociaţie pe ruta Germania-România şi alte rute, reprezentând în principal echipament şi mobilier medical (donaţii pentru spitale, centre de plasament, cămine de bătrâni, dispozitive locomoţie persoane cu handicap);

- cheltuielilor utilităţilor, respectiv energie electrică, gaze, telefon şi internet, cât şi aprovizionarea cu materiale, piese de schimb etc. şi salarizare forţă de muncă.

**Art. 4. Obligatiile Direcţiei**

Direcţia Generală de Asistenţă Socială şi Protecţia Copilului asigură:

- legătura cu toate primăriile de la nivelul judeţului Argeş;

- promovează proiectul prin toate mijloacele, inclusiv pe site-ul de internet şi îl face cunoscut pe plan intern şi extern;

- plata în 10 zile de la data înregistrării la sediul Direcţiei Generale de Asistenţă Socială şi Protecţia Copilului Argeş a Raportului de activitate şi Facturii corespunzătoare cheltuielilor de transport şi utilităţilor din luna precedentă, emise de Asociaţie.

**Art. 5. Obligaţiile Primăriei**

Primăria Piteşti dă în folosinţă gratuită în baza Hotărârii nr. 420/24.11.2011 a Consiliului Local al municipiului Piteşti un spaţiu de 35 mp in PT 912 în vederea depozitării dispozitivelor medicale ajutatoare locomoţiei.

**Art. 6. Obligaţiile Organizaţiei Naţionale**

Organizaţia Naţională a ASCHF România are următoarele obligaţii:

- contribuie la dotarea Atelierului cu maşini, truse de scule, aparate de sudură, bancuri de lucru etc.;

- asigură legatura cu filialele sale privind activităţile specifice desfăşurate în cadrul atelierului;

- asigură o finanţare lunară estimată la 1250 lei.

**Art. 7. Obligaţiile Asociaţiei**

Asociaţia are următoarele obligaţii:

- asigură plata cheltuielilor de apă şi canalizare;

- desfăşoară campanii de strângere de fonduri (în natură sau în numerar) ce vor fi utilizate pentru desfăşurarea activităţilor din cadrul Atelierului;

- asigură formarea a doi tineri cu dizabilităţi prin stagii efectuate în cadrul Atelierului;

- contribuie cu stocul de fotolii rulante, cârje, cadre de mers, piese de schimb etc., obţinute de la organizaţiile din Franţa şi Germania;

- asigură, în caz de extindere a activităţii, salarizarea şi a altor angajaţi ai Atelierului;

- angajarea unui specialist în domeniul tehnic;

- până la data de 05 ale lunii va transmite Consiliului Judeţean Argeş, un raport de activitate şi documente justificative pentru activităţile din luna precedentă;

- până la data de 05 ale lunii va transmite Direcţiei Generale de Asistenţă Socială şi Protecţia Copilului Argeş, un raport de activitate şi o factură.

Raportul de activitate va cuprinde descrierea tuturor activităţilor din luna precedentă pentru care se solicită plata, iar factura va cuprinde toate sumele corespunzătoare acestor activităţi prezentate în raport.

**CAPITOLUL IV. TERMENUL CONVENŢIEI**

**Art. 8:** Prezenta convenţie se încheie pe o perioadă de un an, începând cu data de 01.01.2015 până la data de 31.12.2015 cu posibilitatea de prelungire prin act adiţional, cu acordul părţilor.

**CAP. V : FORŢA MAJORĂ**

**Art. 9:** Forţa majoră exonerează părţile contractante de îndeplinirea obligaţiilor asumate prin prezenta convenţie, pe perioada în care aceasta îşi produce efectele.

**CAP. VI : LITIGII**

**Art. 10:** Litigiile izvorâte din încheierea şi executarea prezentei convenţii vor fi soluţionate pe cât posibil pe cale amiabilă; în caz contrar se vor supune soluţionării instanţelor de judecată competente.

**CAP. VII : DISPOZIŢII FINALE**

**Art. 11:** Cauze care fac să înceteze convenţia:

a) împlinirea termenului şi executarea convenţiei;

b) constatarea falimentului sau insolvabilităţii uneia dintre părţi;

c) nerespectarea obligaţiilor asumate prin prezenta convenţie;

d) acordul părţilor, cu notificarea prealabilă a celeilalte părţi, cu 15 zile înainte de data propusă pentru încetarea Convenţiei.

**Art. 12:** Clauzele contractuale pot fi modificate numai prin acordul expres al părţilor materializat în acte adiţionale.

Modificarea clauzelor operează de la data încheierii actelor adiţionale, numai dacă părţile nu hotărăsc altfel.

**Art. 13:** Prezenta convenţie încheiată, reprezintă instrumentul legal şi oficial care obligă părţile.

**Art. 14:** Prezenta convenţie s-a încheiat în 5 (cinci) exemplare cu putere de original, câte unul pentru fiecare parte.

**Consiliul Judeţean Argeş Primăria Piteşti**

**PREŞEDINTE p. Primar**

**Grigore Florin TECĂU Cornel Constantin IONICĂ,**

**Viceprimar**

**Vizat de legalitate**

**Direcţia Generală de Asistenţă Socială O.N. ASCHFR şi Protecţia Copilului Argeş**

**Director General Preşedinte**

**Adrian MACOVEI Ion TOLOŞ**

**ASCHFR Filiala Argeş**

**Preşedinte executiv**

**Adrian POPESCU**